CELEX: C2005/019/68
Language: et
Date: 2005-01-22 00:00:00
Title: Kohtuasi T-451/04: Mediocurso - Estabelecimento de Ensino Particular, S.A. 18. novembri 2004. aasta Ühenduse institutsioonide tegevusetuse vaidlustamise hagi Euroopa Ühenduste Komisjoni vastu

22.1.2005   
            
            
               ET
            
            
               Euroopa Liidu Teataja
            
            
               C 19/32
            
         Mediocurso - Estabelecimento de Ensino Particular, S.A. 18. novembri 2004. aasta Ühenduse institutsioonide tegevusetuse vaidlustamise hagi Euroopa Ühenduste Komisjoni vastu
   (Kohtuasi T-451/04)
   (2005/C 19/68)
   Kohtumenetluse keel: portugali
   Mediocurso - Estabelecimento de Ensino Particular, S.A., asukoht Lissabon (Portugal), esitas 18. novembril 2004. aastal Euroopa Ühenduste Esimese Astme Kohtule Ühenduse institutsioonide tegevusetuse vaidlustamise hagi Euroopa Ühenduste Komisjoni vastu. Hageja esindajad on avocat Carlos Botelho Moniz ja avocat Eduardo Maia Cadete.
   Hageja palub esimese astme kohtul:
   
               —
            
            
               tuvastada, et Euroopa Komisjon ei ole asunud täitma Euroopa Ühenduste Kohtu 21. septembri 2000. aasta otsust kohtuasjas C-462/98 P: Mediocurso v. komisjon ning on seega rikkunud EÜ artiklist 233 tulenevat kohustust.
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja kaebus põhineb väitel, et komisjon jättis oma kohustuse täitmata, kui keeldus võtmast vajalikke meetmeid 21. septembri 2000. aasta otsuse kohtuasjas C-462/98 P: Mediocurso v. komisjon täitmiseks.
   Kuigi Euroopa Kohus tegi otsuse rohkem kui 50 kuud tagasi, ei ole komisjon võtnud meetmeid otsuse täitmiseks, nimelt ei ole ta teinud otsust hageja töötasude väljamaksmise nõude osas.
   Kuigi hageja 19. juuli 2004. aasta kirjaga kohustati teda otsust täitma, piirdus komisjon 31. augustil 2004. aastal kirjaga edastatud vastusega, et tema talitused teevad uued otsused niipea kui võimalik. Hageja väitel on see vaid ajutine teadaanne, mitte meetme võtmine eespool nimetatud otsuse täitmiseks.
   EÜ artikli 232 järgi on komisjon keeldunud asutamislepingu rikkumist tunnistamast, eespool nimetatud artikli lõike 1 alusel võib sellist rikkumist sedastada Euroopa Kohus.